
	Magyarországi Gyógyszergyártók Országos Szövetsége

	Innovatív  

Egyesülete


	Generikus

Forgalmazók Magyarországi
Érdekvédelmi Egyesülete

	„Védettség” Oltóanyag és Immunbiológiai Termék Gyártók és Forgalmazók Egyesülete



SZÖVETSÉGEK KOMMUNIKÁCIÓS ETIKAI BIZOTTSÁGA


2/2016. (XI. 23.) számú KEB állásfoglalás

a Gyógyszer-kommunikáció Etikai Kódexe 5. Fejezet 2.2.8. pontjában foglalt előírás végrehajtásáról

A Gyógyszer-kommunikáció Etikai Kódexe (a továbbiakban: Kódex) 5. fejezet 2.2.8. pontja rendelkezése szerint nem indítható etikai eljárás, ha a Kódexbe ütköző magatartás elkövetésétől a kérelem benyújtásáig egy (1) év már eltelt. A Szövetségek Kommunikációs Etikai Bizottsága (a továbbiakban: KEB) a Kódex 2. Fejezetében meghatározott feladatkörében eljárva, a Kódex 5. Fejezet 2.5.1. a) pontjában foglalt felhatalmazás alapján a Kódex 5. fejezet 2.2.8. pontjában foglalt előírás végrehajtásának elősegítése érdekében adja ki jelen állásfoglalását.  

1. Általános rendelkezések, az állásfoglalás hatálya
1.1. Jelen állásfoglalás hatálya a Kódex hatálya alá tartozó Vállalatokra terjed ki.
1.2. A jelen állásfoglalásban használt fogalmak jelentése megegyezik a Kódexben használt fogalmakkal. 
1.3. Jelen állásfoglalás alkalmazása szempontjából:
1. elévülés: a KEB előtti etikai eljárás kezdeményezhetőségének korlátja, a Kódex 5. Fejezet 2.2.8. pontjában meghatározott az a jogvesztő időtartam (1 év) aminek a kifogásolt magatartás elkövetésétől számított elteltét követően a KEB előtt etikai eljárás érvényesítése kizárttá válik;
1. elévült kereskedelmi gyakorlat: olyan, gyógyszer rendelésének, beszerzésének, értékesítésének vagy fogyasztásának előmozdítására irányuló bármilyen tájékoztatás, tevékenység, megjelenítési mód, marketing vagy egyéb kereskedelmi kommunikáció, ami a KEB előtt etikai eljárás tárgyát nem képezheti, függetlenül attól, hogy a megvalósult kereskedelmi gyakorlat ellentétes volt-e a kódexszel; 
1.  jogvesztő: az a határidő, aminek elmulasztása esetén igazolásnak nincs helye.
1.4. Az elévülést a KEB hivatalból figyelembe veszi, függetlenül attól, hogy arra az érintett felek hivatkoztak-e.  
1.5. Az elévülési idő szünetel a Kódex 5. Fejezet 2.2.4. pontjában szabályozott esetben. Az elévülési idő szünetelésének időtartama az elévülési időbe nem számítható be. A szünetelés időtartamának elmúltával az elévülési idő folytatódik. Az elévülési idő nem szünetel, ha az előzetes vitarendezés során vagy bármilyen más módon
1. a kódexszel ellentétes kereskedelmi gyakorlatot folytató e magatartását elismerte, és
1.  az etikai eljárást kezdeményező, valamint a Kódexszel ellentétes kereskedelmi gyakorlatot folytató megegyezett a Kódexszel ellentétes kereskedelmi gyakorlat abbahagyásában
függetlenül attól, hogy  a Kódexszel ellentétes kereskedelmi gyakorlatot beszüntette-e.

2. Az elévülés számítása
2.1.  Az elévülés számításának kezdő napja 
1. azoknál a magatartásoknál, amelyek egy aktussal lezárulnak /befejezetté válnak/ az a nap, amikor a Kódexben megfogalmazott tényállás megvalósul, (pl. ajándék átadása, pénzbeli vagy más természetbeni előny felkínálása /Kódex 4. Fejezet 10.1. pont/; vállalati rendezvény megtartása, vendéglátás /Kódex 4. Fejezet 9. pont/; gyógyszerminták, gyógyszeradományok átadása /Kódex 4. Fejezet 15. pont/);
1. folyamatos magatartásoknál az a nap, amikor a magatartást abbahagyják;
1. azoknál a magatartásoknál, amelyek a Kódexszel ellentétes helyzet vagy állapot fenntartásával valósulnak meg az a nap, amikor ez a helyzet vagy állapot megszűnik (pl. Egészségügyi Szakemberek, a betegek és a nyilvánosság számára elérhető internetes weboldalakon szereplő információk /Kódex 4. Fejezet 19.1. és 19.2. pont/);
1. bármilyen nyomtatott sajtóban, szakmai kiadványban, könyvben megjelent kereskedelmi kommunikáció (a továbbiakban: nyomtatott kommunikáció) esetén a nyomtatott kommunikáció megjelenésének napja;
1.  sajtóközlemény, háttér-tájékoztatás vagy egyéb sajtóanyag kiadása esetén ezen anyagok átadásának napja;
1. egyéb, a d) és e) pont alá nem tartozó nyomtatott anyagok valamint elektronikus adathordozó eszközök esetében – amennyiben ismert - azok érvényességi idejének utolsó napját követő nap, amennyiben az érvényességi idő nem ismert, vagy  ha az e pont szerinti kereskedelmi kommunikációt az érvényességi idő lejárta előtt beszüntették, vagy visszavonták,  a beszüntetés, visszavonás napját követő nap.

2.2. Az elévülés számításának utolsó napja az elévülés számításának kezdő napját követő naptári év ugyanazon hónapjának az a napja, amely számánál fogva megfelel az elévülés számítása kezdőnapjának. Ha  ez a nap az elévülés lejáratának hónapjában hiányzik, akkor az elévülés számításának utolsó napja a hónap utolsó napja. A elévülési idő elmulasztásának jogkövetkezményei az elévülés számítása utolsó napjának elteltével állnak be.

3. Záró rendelkezések.
3.1. Ezt az állásfoglalást a Kódexet aláíró szövetségek a honlapjaikon közzéteszik, a közzététel időpontjáról a tagvállalataikat és egymást tájékoztatják.
3.2.  Az állásfoglalás rendelkezéseit az utolsóként történő közzétételtől számított 30 napon túl keletkezett magatartások esetén kell alkalmazni.





Kommunikációs Etikai Bizottság
Levelezési cím: 1134. Budapest, Lehel utca 11. I. em. 111.

